મહારાષ્ટ્ર વિધાનસભાની ચૂંટણીમાં ભાજપ અને શિવસેનાના ગઠબંધનને બહુમતી મળી હતી પરંતુ શિવસેનાએ મુખ્યમંત્રી પદની માંગણી કરતા ગઠબંધન તૂટી ગયુ હતું અને ત્યારબાદ સરકાર રચવા માટે રાજયપાલે ક્રમશઃ ભાજપ, શિવસેના અને એનસીપીને આમંત્રણ આપ્યું હતું પરંતુ એક પણ પક્ષ સરકાર રચવા માટે સક્ષમ નહી હોવાથી રાષ્ટ્રપતિ શાસન લાદી દેવામાં આવ્યું હતું ત્યારબાદ બે દિવસ પહેલા જ વહેલી સવારે ભાજપના પૂર્વ મુખ્યમંત્રી ફડણવીસ તથા એનસીપીના વિધાનસભા પક્ષના નેતા અજીત પવારે સંયુકત રીતે ૧૭૦ ધારાસભ્યોની સહી સાથેનો પત્ર રાજયપાલને સુપ્રત કરી સરકાર રચવાનો દાવો કર્યો હતો જેના પગલે રાજયપાલે બંનેને શપથ લેવડાવી રાષ્ટ્રપતિ શાસન હટાવી દીધું હતું આ ઘટનાક્રમ બાદ તેના ઘેરા પ્રત્યાઘાત પડયા હતાં.